หวยจุกอกภาษีหมื่นล.
ผู้ขายคนถูกรางวัลถูกไล่เบี้ย
21 ส.ค. 2554

ผู้ขายคนถูกรางวัลถูกไล่เบี้ย
หวยบนดินพ่นพิษ สลากต้องจ่ายภาษี 1.8 หมื่นล้าน ส่อไล่เบี้ยรีดภาษีตัวแทนจำหน่ายและคนถูกรางวัล
นายวันชัย สุระกุล ผู้อำนวยการสำนักงานสลากกินแบ่งรัฐบาล เปิดเผยว่า ที่ประชุมคณะกรรมการสำนักงานสลากฯ มีมติให้นำเงินจากกองทุนเงินรางวัลของสลากแบบเลขท้าย 2 ตัว และ 3 ตัว ที่มีอยู่กว่า 1.8 หมื่นล้านบาท นำไปจ่ายภาษีมูลค่าเพิ่มให้กับกรมสรรพากร 8,000 ล้านบาท และภาษีการพนันให้กระทรวงมหาดไทย 1.2 หมื่นล้านบาท หลังจากที่ศาลฎีกามีคำตัดสินการออกหวยบนดินในอดีตไม่เป็นสลากกินแบ่งรัฐบาล ทำให้ต้องเสียภาษีให้กับ 2 หน่วยงาน 
ภาษีที่ต้องจ่ายให้กับกรมสรรพา กรนั้น มีข้อสรุปว่าจะจ่ายในเดือน พ.ค.นี้ ขณะที่ภาษีการพนันของมหาดไทยยังไม่สามารถจ่ายทั้งจำนวน เนื่องจากหลังจ่ายภาษีให้สรรพากรแล้ว สำนักงานสลากฯ จะเหลือเงินเพียง 1 หมื่นล้านบาท และ ยังขาดอยู่อีก 2,000 ล้านบาท ขณะนี้ได้ส่งตัวแทนเจรจากับมหาดไทยเพื่อขอลดภาษีดังกล่าวอยู่ 
นายวันชัย ยอมรับด้วยว่า เมื่อศาลมีคำตัดสินให้กรมสรรพากรคิดภาษีกับสำนักงานสลากฯ ทำให้กรมสรรพากรจะต้องคิดภาษีกับตัวแทนจำหน่ายหวยบนดินกว่า 1.2 หมื่นคน ซึ่งเคยมียอดขายรวมกันสูงสุดมากถึงงวดละ 3,000 ล้านบาท รวมถึงผู้ที่ถูกรางวัลทั้งหมด ซึ่งที่ผ่านมาเคยมีคนที่ถูกรางวัลสูงสุดหรือแจ็ก พอตแตกได้รางวัลถึง 106 ล้านบาท ขณะนี้อยู่ระหว่างการหาข้อสรุปว่าในข้อกฎหมายจะมีผลย้อนหลังได้หรือไม่ และจะเก็บภาษีในอัตราเท่าใด
นายประดิษฐ์ ภัทรประสิทธิ์ รมช.คลัง กล่าวว่า มีปัจจัยหลายเรื่องที่ทำให้ไม่สามารถดำเนินโครงการจำหน่ายสลากด้วยเครื่องอัตโนมัติ (หวยออนไลน์) ได้ทันในรัฐบาลนี้ เช่น เรื่องสัญญาที่ทำไว้กับบริษัท ล็อกซเล่ย์ จีเท็ค เทคโนโลยี ว่าได้ทำสัญญาไว้อย่างไร สามารถเปลี่ยนจาก 2 ตัว และ 3 ตัว เป็น 6 ตัว ได้หรือไม่ และรูปแบการจ่ายรางวัลจาก 2 ตัว และ 3 ตัว จะเปลี่ยนเป็น 6 ตัว ได้หรือไม่
ด้านนายวรวุฒิ กมลวิทยานนท์ ประธานชมรมสลาก 3 ตัว 2 ตัวได้ยื่นหนังสือถึงนายประดิษฐ์ เพื่อเรียกร้องให้มีการทบทวนเรื่องการจัดเก็บภาษีของสลาก 2 ตัว และ 3 ตัว ว่าการเก็บภาษีย้อนหลังเท่ากับเป็นการซ้ำเติมผู้ที่เดือดร้อน เพราะในช่วงที่มีการจำหน่ายสลาก 2 ตัว และ 3 ตัว ก็เป็นที่รู้กันว่าได้รับการยกเว้นภาษี ทำให้ไม่มีภาระภาษีที่ต้องจ่าย การเปลี่ยนแปลงขั้วการ เมืองได้สร้างความเดือดร้อนให้กับตัวแทนจำหน่ายและผู้ที่ถูกรางวัล